“ป้าแจ๋ว-ยุทธนา” ถือฤกษ์ดีบวงสรวง “คุณพี่เจ้าขาดิฉันเป็นห่านมิใช่หงส์”
“โบว์-ภณ” นำทัพนักแสดงเดินสายมูรอบกรุง ก่อนลงจอ 22 มกราคมนี้

12 มกราคม ได้ฤกษ์งามยามดีศรีมงคลจัดพิธีบวงสรวง สำหรับละคร “คุณพี่เจ้าขาดิฉันเป็นห่านมิใช่หงส์” ก่อนเตรียมลงจอออกอากาศให้รับชมตอนแรกในวันพุธที่ 22 มกราคมนี้  ทางช่อง 3 กับละครพีเรียดที่จะทำให้ทุกคนฮาข้ามภพ กับการย้อนอดีตไปเป็นนางคณิกาต่ำต้อย แต่ได้มาพบรักกับขุนนางผู้สูงศักดิ์ นำทีมโดยผู้จัดละคร ป้าแจ๋ว-ยุทธนา แห่งค่าย ถนัดละคร พร้อมด้วยนักแสดงนำ โบว์-เมลดา, ภณ-ณวัสน์, ป๊อบ-ธัชทร, วิปครีม-ดิศริญากรณ์, จอย-รินลณี, เดี่ยว-สุริยนต์, โบ๊ท-ธารา, นิ้ง-ศรัณยา, เรนเดียร์-ปฤสยา, น้ำหนึ่ง สุทธิเดชานัย, แน๊ตตี้-นาตาชา, มุก-สิริรัตน์, จีน่า-อภัสสรา, แดนนี่ ลูเชียโน่, ปอม-ปณิธิ, วุตม์-สุรินทร, แป้ง-พรรษชล, เอิร์ท-รัชกฤช ฯลฯ  เข้าร่วมพิธีบวงสรวงเอาฤกษ์เอาชัยกันอย่างพร้อมเพรียง ณ ช่อง 3 หนองแขม

เพิ่มเติม:#คุณพี่เจ้าขาดิฉันเป็นห่านมิใช่หงส์